Document ID: 31989D0124

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 27ης Ιανουαρίου 1989
που τροποποιεί την έβδομη απόφαση 85/355/ΕΟΚ του Συμβουλίου για την ισοδυναμία των επιτόπιων ελέγχων των σποροπαραγωγικών καλλιεργειών που διενεργούνται στις τρίτες χώρες και την έβδομη απόφαση 85/356/ΕΟΚ του Συμβουλίου για την ισοδυναμία των σπόρων που παράγονται σε τρίτες χώρες
(89/124/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 66/400/ΕΟΚ του Συμβουλίου της 14ης Ιουνίου 1966 περί εμπορίας σπόρων τεύτλων προς σπορά (1), όπως τροποποιήθηκε τελευταία από την οδηγία 88/380/ΕΟΚ (2),
την οδηγία 66/401/ΕΟΚ του Συμβουλίου της 14ης Ιουνίου 1966 περί εμπορίας σπόρων προς σπορά κτηνοτροφικών φυτών (3), όπως τροποποιήθηκε τελευταία από την οδηγία 89/100/ΕΟΚ της Επιτροπής (4),
την οδηγία 66/402/ΕΟΚ του Συμβουλίου της 14ης Ιουνίου 1966 περί της εμπορίας σπόρων σιτηρών (5), όπως τροποποιήθηκε τελευταία από την οδηγία 89/2/ΕΟΚ (6),
την οδηγία 69/208/ΕΟΚ του Συμβουλίου της 30ής Ιουνίου 1969 περί της εμπορίας των σπόρων προς σπορά των ελαιούχων και κλωστικών φυτών (7), όπως τροποποιήθηκε τελευταία από την οδηγία 88/380/ΕΟΚ,
την έβδομη απόφαση 85/355/ΕΟΚ του Συμβουλίου της 27ης Ιουνίου 1985 για την ισοδυναμία των επιτόπιων ελέγχων των σποροπαραγωγικών καλλιεργειών που διενεργούνται στις τρίτες χώρες (8), όπως τροποποιήθηκε τελευταία από την απόφαση 88/575/ΕΟΚ (9), και ιδίως το άρθρο 2,
την έβδομη απόφαση 85/356/ΕΟΚ του Συμβουλίου της 27ης Ιουνίου 1985 για την ισοδυναμία των σπόρων που παράγονται σε τρίτες χώρες (10), όπως τροποποιήθηκε τελευταία από την απόφαση 88/575/ΕΟΚ, και ιδίως το άρθρο 4,
Εκτιμώντας:
ότι με την απόφαση 85/355/ΕΟΚ, το Συμβούλιο διαπίστωσε ότι οι επιτόπου έλεγχοι των σποροπαραγωγικών καλλιεργειών ορισμένων ειδών που διενεργούνται στις τρίτες χώρες πληρούν τους όρους που καθορίζουν οι κοινοτικές οδηγίες·
ότι με την απόφαση 85/356/ΕΟΚ, το Συμβούλιο διαπίστωσε ότι οι σπόροι ορισμένων ειδών που παράγονται σε ορισμένες τρίτες χώρες είναι ισοδύναμοι με τους αντίστοιχους σπόρους που παράγονται στην Κοινότητα·
ότι, για ορισμένα είδη, οι διαπιστώσεις αυτές εφαρμόζονται ως προς την Αυστρία, την Τσεχοσλοβακία, τη Λαοκρατική Δημοκρατία της Γερμανίας, την Ουγγαρία, την Πολωνία, τη Ρουμανία, τη Χιλή, τις Ηνωμένες Πολιτείες της Αμερικής και τη Γιουγκοσλαβία·
ότι έχει τροποποιηθεί το όνομα του οργανισμού που διενεργεί τους επιτόπιους ελέγχους και τους επίσημους ελέγχους των σπόρων στην Ουγγαρία και ότι για το λόγο αυτό, πρέπει να γίνουν οι κατάλληλες διοικητικές τροποποιήσεις στα παραρτήματα των αποφάσεων 85/355/ΕΟΚ και 85/356/ΕΟΚ·
ότι από την εξέταση των κανόνων που ισχύουν στις εν λόγω εννέα χώρες και του τρόπου με τον οποίο εφαρμόζονται προέκυψε ότι:
- στην Αυστρία, την Τσεχοσλοβακία, τη Λαοκρατική Δημοκρατία της Γερμανίας και τη Ρουμανία, όσον αφορά το φακέλιο,
- στην Ουγγαρία, όσον αφορά το φακέλιο, το σόργο, το σόργο του Σουδάν, τα υβρίδια που προέρχονται από διασταύρωση σόργου και σόργου του Σουδάν και το είδος Triticale,
- στην Πολωνία, όσον αφορά το είδος Triticale,
- στην Χιλή, όσον αφορά τα κτηνοτροφικά μπιζέλια και τους σπόρους σόγιας,
- στις Ηνωμένες Πολιτείες της Αμερικής, όσον αφορά το είδος αγριάδα,
- στη Γιουγκοσλαβία, όσον αφορά τα είδη δακτύλου, τα υψηλά σταχυώδη φυτά, τα σταχυώδη φυτά λιβαδιών, τα σταχυώδη φυτά κόκκινου, τα Ray-Grass Ιταλίας, τα σιτοειδή φυτά λιβαδιών ( hpleum pratense), την ωχρώδη βρώμη, το λωτό τον κερατιοφόρο (αγριοτριφύλι), τα λευκά λούπινα, το τριφύλι (medicago satina), τα κτηνοτροφικά λάχανα, τις χορτονομές, τον κοινό βίκο, τον τριχώδη βίκο, το φακέλιο, τη βρώμη, το κριθάρι, τη σίκαλη, το σκληρό σιτάρι, την κάναβη, τους σπόρους σόγιας, τον ηλίανθο, τον κλωστικό λίνο, τους σπόρους λίνου και την παπαρούνα·
ότι η υφιστάμενη ισοδυναμία γι' αυτές τις εννέα χώρες πρέπει να επεκταθεί ανάλογα·
ότι οι επιτόπιοι έλεγχοι πληρούν τους όρους που ορίζονται στο παράρτημα Ι των οδηγιών 66/401/ΕΟΚ, 66/402/ΕΟΚ ή 69/208/ΕΟΚ, ανάλογα με την περίπτωση, και οι όροι που διέπουν στους σπόρους που συλλέγονται και ελέγχονται σ' αυτές παρέχουν τις ίδιες εγγυήσεις, όσον αφορά τα χαρακτηριστικά στοιχεία, την ταυτότητα, την εξέταση, τη σήμανση και τον έλεγχο, με τους όρους που εφαρμόζονται σε τέτοιου είδους σπόρους οι οποίοι συλλέγονται και ελέγχονται στην Κοινότητα·
ότι είναι αναγκαίο να γίνουν οι τεχνικές τροποποιήσεις στα παραρτήματα των αποφάσεων 85/355/ΕΟΚ και 85/356/ΕΟΚ για να προβλεφθεί όσον αφορά το σόργο, το σόργο του Σουδάν και τα υβρίδια που προκύπτουν από τη διασταύρωση αυτών των δύο ειδών, ότι οι επιτόπιοι έλεγχοι που διενεργούνται στις Ηνωμένες Πολιτείες της Αμερικής και οι σπόροι που παράγονται εκεί πληρούν τους σχετικούς όρους που καθορίζονται στο παράρτημα Ι της οδηγίας 66/402/ΕΟΚ·
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής για τους Σπόρους, τα Γεωργικά, τα Δενδροκηπευτικά και τα Δασικά Φυτά,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Στον πίνακα, το τμήμα Ι σημείο 2 του παρατήματος της απόφασης 85/355/ΕΟΚ τροποποιείται σύμφωνα με το παράρτημα Ι.
Άρθρο 2
Στον πίνακα, το τμήμα Ι σημείο 2 του παραρτήματος της απόφασης 85/356/ΕΟΚ τροποποιείται σύμφωνα με το παράρτημα ΙΙ της παρούσας απόφασης.
Άρθρο 3
Η παρούσα απόφαση απευθύνεται σε όλα τα κράτη μέλη.
Βρυξέλλες, 27 Ιανουαρίου 1989.

Labels: 3
5
6